tomron87/hebrew-wikipedia-sentences-corpus huggingface dataset:
שתי הקבוצות העפילו לטורניר עקב זכייתן באליפות בארצן בעונת 1993/1994. מילאן זכתה באליפות איטליה בפער של שלוש נקודות מיריבתה יובנטוס, בעוד אייאקס זכתה באליפות הולנד בפער של שלוש נקודות מיריבתה פיינורד.
שתי הקבוצות הוגרלו יחדיו בשלב הבתים של ליגת האלופות, כך שנפגשו במהלך הטורניר פעמיים בטרם הגמר.
בשני מפגשי שלב הבתים גברה אייאקס על מילאן בתוצאה זהה, 2–0.
אייאקססיבוב מילאןיריבהתוצאהשלב הבתיםיריבהתוצאה מילאן2–0 (בית)מחזור 1 אייאקס0–2 (חוץ) א.א.ק.
אתונה2–1 (חוץ)מחזור 2 קזינו זלצבורג3–0 (בית) קזינו זלצבורג0–0 (חוץ)מחזור 3 א.א.ק.
אתונה0–0 (חוץ) קזינו זלצבורג1–1 (בית)מחזור 4 א.א.ק.
אתונה2–0 (בית)מחזור 6 קזינו זלצבורג1–0 (חוץ)+ אלופת בית ד'קבוצהמשחקיםנקודות אייאקס610 מילאן65 קזינו זלצבורג65 א.א.ק.
אתונה62דירוג+ סגנית בית ד'קבוצהמשחקיםנקודות אייאקס610 מילאן65 קזינו זלצבורג65 א.א.ק.
אתונה62יריבהתוצאהסיבוב ראשוןסיבוב שנישלב הנוקאאוטיריבהתוצאהסיבוב ראשוןסיבוב שני היידוק ספליט3–00–0 (חוץ)3–0 (בית)רבע הגמר בנפיקה ליסבון2–02–0 (בית)0–0 (חוץ) באיירן מינכן5–20–0 (חוץ)5–2 (בית)חצי הגמר פריז סן-ז'רמן3–01–0 (חוץ)2–0 (בית)
בהגרלת שלב הבתים, אליו הגיעה אייאקס לראשונה מאז הקמת ליגת האלופות, שובצו שתי הקבוצות יחדיו בבית ד', יחד עם קזינו זלצבורג וא.א.ק.
המשחק הראשון בשלב הבתים הפגיש בין אייאקס למילאן באצטדיון האולימפי באמסטרדם, ואייאקס גברה על יריבתה בתוצאה 2–0, משערים של רונאלד דה בור ויארי ליטמאנן.
בשלושת המשחקים הבאים שמרו הקבוצות על מאזן נקי מהפסדים, כשאייאקס מנצחת פעם אחת ומסיימת פעמיים נוספות בתיקו, ומילאן מסיימת משחק אחד בתיקו ומנצחת פעמיים.
אמנם, במהלך ניצחונה של מילאן 3–0 על קזינו זלצבורג, הושלך בקבוק פלסטיק ופגע בשוערה של זלצבורג, שנזקק לטיפול רפואי.
עקב כך, הורדו שתי נקודות ממאזנה, ונאסר עליה לארח משחקים בסן סירו בהמשך שלב הבתים, כך שהמשחק השני בין אייאקס למילאן נערך באצטדיון בטריאסטה.
במשחק גברה אייאקס על מילאן בשנית, בתוצאה זהה של 2–0, משערים של ליטמאנן ופרנקו בארזי (עצמי).
לאחר הניצחון הבטיחה אייאקס את המקום הראשון בבית ערב המחזור האחרון, בעוד מילאן נזקקה לניצחון במחזור הנעילה על קזינו זלצבורג על מנת להעפיל לשלב הבא.
דניאלה מסארו כבש את השער היחיד באותו משחק, ומילאן העפילה מהמקום השני בבית.
שלב הבתיםקבוצהמשחקיםניצחונותתיקוהפסדיםשערי זכותשערי חובההפרש שעריםנקודות אייאקס אמסטרדם6420927+10 מילאן6312651+5* קזינו זלצבורג6132462-5 א.א.ק.
למילאן הורדו שתי נקודות בעקבות התנהגות הקהל במשחק מול קזינו זלצבורג במחזור השני
בשלב רבע הגמר פגשה אייאקס את היידוק ספליט הקרואטית.
במשחק הראשון בספליט נפרדו הקבוצות בשוויון 0–0, וההכרעה עברה לאמסטרדם.
משחק הגומלין היה פשוט יותר עבור ההולנדים, שעלו ליתרון כפול כבר במחצית הראשונה משערים של נוואנקוו קאנו ופרנק דה בור.
האחרון אף השלים צמד במחצית השנייה בדרך לניצחון 3–0 והעפלה לחצי הגמר.
בשלב חצי הגמר פגשה אייאקס את באיירן מינכן מגרמניה.
ברבע הגמר פגשה מילאן את בנפיקה ליסבון מפורטוגל.
המשחק הראשון, שהיה הראשון שלה בסן סירו לאחר שני משחקים בהם נאסר עליה לארח בביתה, הסתיים בניצחונה של מילאן 2–0 מצמד של מרקו סימונה במחצית השנייה.
הגומלין בליסבון הסתיים בשוויון 0–0, ומילאן העפילה לשלב הבא.
בחצי הגמר פגשה מילאן את פריז סן-ז'רמן מצרפת.
במשחק הראשון בפארק דה פראנס בפריז רשמה מילאן ניצחון דרמטי, כשזבונימיר בובאן כבש בתוך תוספת הזמן של המשחק את שער הניצחון לאיטלקים.
במשחק הגומלין הביתי כבש דז'אן סביצ'ביץ' צמד שערים וקבע את תוצאת המשחק, 2–0, ו־3–0 בסיכום שני המשחקים, שהעלו את אלופת אירופה המכהנת לגמר ליגת האלופות בפעם השלישית ברציפות.
למרות שאייאקס ניצחה פעמיים במפגש בין הקבוצות בשלב הבתים, הגיעה מילאן אל הגמר כפייבוריטית, עם העפלה שלישית ברציפות לגמר וחמישית בשבע השנים האחרונות.
בהרכבה הפותח של מילאן היו שמונה שחקנים שפתחו במשחק הגמר הקודם, בעוד אייאקס הגיעה עם סגל צעיר מאוד שממוצע גילו 23.
ההזדמנות הראשונה במשחק הייתה של אייאקס, לאחר שהגבהת כדור קרן של פינידי ג'ורג' מצאה את ראשו של פרנק דה בור ברחבה, אך האחרון נגח אל מעל השער של סבסטיאנו רוסי.
מן העבר השני, מסירת עקב של מרקו סימונה באגף שמאל של התקפת מילאן מצאה את פאולו מלדיני.
המגן הגביה לרחבה, הכדור הגיע עד לאגף הימני ממנו הגיעה מסירה למרכז הרחבה, שמצאה את כריסטיאן פאנוצ'י במצב נוח, אך הוא בעט אל מעל השער.
מילאן הוסיפה לחפש את השער, ובעיטת יעף של סימונה מתוך הרחבה לאחר הגבהה של רוברטו דונאדוני נהדפה לקרן על ידי אדווין ואן דר סאר.
המחצית הראשונה הסתיימה בתוצאת שוויון, 0–0.
המחצית השנייה החלה ללא מצבים מסוכנים מצד שתי הקבוצות.
בדקה ה־70 של המשחק ערך מאמנה של אייאקס, לואי ואן חאל, את החילוף השני בקבוצתו, כשהכניס את פטריק קלויברט הצעיר על חשבונו של יארי ליטמאנן.
כמה דקות אחר כך, בעט סימונה תוך כדי סיבוב כדור חד מחוץ לרחבה, אך מצא את ואן דר סאר מוכן, והשוער קלט את הכדור.
בדקה ה-85 התנהל קשרה של אייאקס, פרנק רייקארד עם הכדור מחוץ לרחבה, עד שמצא במסירה מדויקת את קלויברט.
החלוץ פרץ לרחבה, התחמק מהשומר שלו ותוך כדי נפילה גלגל את הכדור ברגל שמאל אל הרשת, 1–0 לאייאקס.
מילאן חיפשה שער שוויון, וכדור גבוה נשלח לתוך הרחבה של אייאקס, לכיוונו של סימונה.
ואן דר סאר נכשל בהדיפת הכדור שעבר אותו ופגע בידו של פרנק דה בור, אך הנגיעה הייתה לא מכוונת והכדור הורחק על ידי דה בור מהרחבה.
אייאקס כמעט והבקיעה את השער השני בהתקפה מתפרצת, כשהמחליף נוואנקוו קאנו השתלט על כדור באגף ימין ומסר מדויק לדני בלינד לתוך הרחבה.
בלינד בעט מקרוב בעוצמה בנגיעה אחת, אך רוסי הגיב מצוין והדף את הכדור.
התוצאה נשמרה עד לסיום, אייאקס ניצחה בתוצאה 1–0, והקפטן דני בלינד הניף את הגביע הרביעי בתולדותיה של אייאקס.
גמר ליגת האלופות 1994 התקיים באצטדיון האולימפי באתונה, יוון ב-18 במאי 1994, ובו נקבע כי הזוכה בטורניר ליגת האלופות לעונת היא מילאן האיטלקית, שניצחה במשחק את ברצלונה הספרדית בתוצאה 4–0.
מילאן זכתה בתואר בפעם החמישית בתולדותיה, בהופעתה השביעית בגמר.
חמשת זכיותיה הציבו אותה במקום השני בטבלת הזכיות, כשלפניה ניצבה ריאל מדריד, עם שש זכיות נכון לאותו הזמן.
היא חזרה לגמר המפעל שנה שנייה ברציפות, לאחר ההפסד בגמר הקודם לאולימפיק מרסיי בתוצאה 1–0. היה זה משחק גמר שלישי ברציפות (מתוך שבעה) בו משחקת קבוצה איטלקית.
עבור ברצלונה היה זה הגמר הרביעי בתולדותיה, והיא שבה לגמר הטורניר שנתיים לאחר זכייתה, היחידה עד אז, בתואר.
שתי הקבוצות העפילו לטורניר עקב זכייתן באליפות בארצן בעונת 1992/1993. מילאן זכתה באליפות איטליה בפעם השנייה ברציפות, בפער של ארבע נקודות מיריבתה העירונית אינטר מילאנו, בעוד ברצלונה זכתה באליפות ספרד בפעם השלישית ברציפות, בפער של נקודה אחת בלבד מיריבתה ריאל מדריד.
שתי הקבוצות הוסיפו וזכו גם בעונה זו (1993/1994) באליפויות המקומיות שלהן, עוד לפני הגמר.
במשחק עצמו הביסה מילאן, שלא הפסידה ולו פעם אחת בטורניר באותה עונה, את ברצלונה בתוצאה 4–0, מצמד של דניאלה מסארו במחצית הראשונה, ושערים של דיאן סביצ'ביץ' ומרסל דסאי בשנייה.
דסאי היה לשחקן הראשון בתולדות הטורניר שזוכה בתואר שנתיים ברציפות עם שתי קבוצות שונות, לאחר שניצח עם מרסיי את מילאן עונה קודם לכן.
הניצחון בהפרש ארבעה שערים השווה את השיא הקיים לניצחון הגדול ביותר בגמר אליפות אירופה לקבוצות, אותו השיגו בעבר ריאל מדריד (7–3 מול איינטרכט פרנקפורט ב־1960), באיירן מינכן (4–0 על אתלטיקו מדריד ב־1974) ומילאן עצמה (4–0 על סטיאווה בוקרשט ב־1989).
מילאןסיבוב ברצלונהיריבהתוצאהמשחק ראשוןמשחק שנייריבהתוצאהמשחק ראשוןמשחק שני אראו1–01–0 (חוץ)0–0 (בית)סיבוב ראשון דינמו קייב5–41–3 (חוץ)4–1 (בית) פ.צ.
מילאן החלה את דרכה בטורניר בסיבוב הראשון, בו הוגרלה לשחק מול אראו משווייץ.
ז'אן-פייר פאפן כבש את השער היחיד במשחק הראשון בו מילאן הייתה האורחת, ולאחר שלא נכבשו שערים בגומלין מילאן העפילה לשלב השני.
בשלב זה פגשה מילאן את פ.צ.
קופנהגן מדנמרק, והביסה אותה 6–0 במשחק הראשון בחוץ.
במשחק הגומלין הביתי הסתפקה מילאן בשער אחד בלבד, והעפילה לשלב הבתים לאחר ניצחון 7–0 בסיכום שני המשחקים.
בהגרלת שלב הבתים, הוגרלה מילאן לבית ב', לצידן של פורטו, ורדר ברמן ואנדרלכט.
מילאן הצליחה לנצח שני משחקים בלבד בשלב הבתים, המשחקים הביתיים מול פורטו ו-ורדר ברמן.
יחד עם זאת, השכילה מילאן שלא להפסיד בארבעת המשחקים האחרים, כולל שוויון 0–0 בפורטוגל מול פורטו במחזור האחרון של שלב הבתים שהבטיח לה את ראשות הבית בפער נקודה מיריבתה.
בחצי הגמר פגשה מילאן את סגנית בית א', מונקו, למשחק בודד בסן סירו.
מרסל דסאי קבע את תוצאת המחצית כשכבש לזכות מילאן את שער היתרון, ובמחצית השנייה השלימו דמטריו אלברטיני ודניאלה מסארו את תוצאת המשחק, 3–0 למילאן שהעפילה לגמר ליגת האלופות בפעם השביעית בתולדותיה.
אלופת ספרד החלה את דרכה בסיבוב הראשון של הטורניר, מול דינמו קייב האוקראינית.
במשחק הראשון בקייב, ספגה ברצלונה הפסד 1–3, כשרונאלד קומאן רק מאזן זמנית בפנדל.
על אף ההפסד, השלימה ברצלונה מהפך במשחק הגומלין בקאמפ נואו, מגרשה הביתי, כשהביסה את יריבתה בתוצאה 4–1, והשלימה ניצחון 5–4 בסיכום שני המשחקים.
בסיבוב השני פגשה ברצלונה את אוסטריה וינה.
ברצלונה אירחה את המשחק הראשון, וניצחה בו בתוצאה 3–0, עם צמד של קומאן.
בגומלין נעזרה ברצלונה בצמד של חריסטו סטויצ'קוב כדי לנצח 2–1, ולהשלים ניצחון כפול בתוצאה 5–1 בסיכום שני המשחקים, בדרך לשלב הבתים.
ברצלונה הוגרלה לבית א', לצידן של מונקו, ספרטק מוסקבה וגלאטסראיי.
בסיבוב הראשון של שלב הבתים ניצחה ברצלונה רק את משחקה הביתי מול מונקו, ופעמיים סיימה בתיקו בשני משחקי חוץ.
בסיבוב השני ניצחה ברצלונה בכל שלושת משחקיה, כולל במשחק החוץ במחזור האחרון מול מונקו אליו הגיעו הקבוצות עם שוויון במספר הנקודות.
בעקבות ניצחונה, הבטיחה ברצלונה את המקום הראשון בבית.
בשלב חצי הגמר אירחה ברצלונה את סגנית בית ב', פורטו.
צמד של סטויצ'קוב קבע 2–0 לברצלונה במחצית, וקומאן כבש במחצית השנייה בדרך לניצחון 3–0 והעפלה לגמר הרביעי בתולדותיה, ושני בשלוש העונות האחרונות.
ברצלונה הגיעה כפייבוריטית לזכייה בגביע האירופי השני שלה, לאחר שזה עתה זכתה באליפות ספרד בפעם הרביעית ברציפות.
מנגד, מילאן הגיעה למשחק הגמר בסגל חסר מאוד.
כוכב מילאן מרקו ואן באסטן לא שיחק מאז הגמר הקודם בשל פציעות (ולמעשה לא ישוב לשחק).
הכוכב הצעיר ג'אנלואיג'י לנטיני שעלה למילאן 13 מיליון לירה שטרלינג (השחקן היקר בעולם דאז) היה מושבת גם הוא לאחר סדרת פציעות שעבר לאחר תאונת דרכים באוגוסט 1993. הקפטן פרנקו בארזי הושעה עקב צבירת כרטיסים צהובים, ואלסנדרו קוסטקורטה היה מושעה לאחר הרחקה בכרטיס אדום בחצי הגמר.
עקב כללי אופ"א באותה תקופה, על פיהם ניתן היה לשתף רק שלושה שחקנים שאינם מקומיים בכל קבוצה, נאלץ המאמן פאביו קאפלו להותיר בחוץ את ז'אן-פייר פאפן הצרפתי, פלורין רדוצ'ויו הרומני ובריאן לאודרופ הדני.
מנגד, מאמנה ההולנדי של ברצלונה, יוהאן קרויף, נאלץ להשאיר את מיכאל לאודרופ (אחיו של בריאן ממילאן) מחוץ לסגל ברצלונה עקב חוקי אופ"א, שכן ברצלונה רשמה למשחק שלושה זרים אחרים (רומאריו הברזילאי, רונלד קומאן ההולנדי, וחריסטו סטויצ'קוב הבולגרי).
לאחר המשחק, הצהיר קאפלו: "[לאודרופ] היה האדם שהכי פחדתי ממנו.
קרויף עשה את הטעות והשאיר אותו מחוץ לסגל.
בסיום העונה עזב לאודרופ לריאל מדריד, יריבתה המושבעת של ברצלונה.
בהרכבה של מילאן פתחו שישה שחקנים שפתחו בגמר 1993, וגם בהרכבה של ברצלונה פתחו שישה שחקנים שפתחו בגמר 1992. מילאן שיחקה עם המדים הלבנים בהם היא משתמשת באופן היסטורי בגמר גביע אירופה/ליגת האלופות, וברצלונה השתמשה במדי הבית הסדירים שלה בצבעי אדום-כחול, מדים שהיו בשימוש עונה שנייה ברציפות.
מילאן עלתה ראשונה ליתרון, ועשתה זאת כבר בדקה ה־22. דיאן סביצ'ביץ' פרץ לרחבה מצד ימין, עד שהגיע אל סף תיבת החמש.
שם, תוך כדי נפילה ומול השוער אנדוני זוביזרטה, הצליח להעביר כדור רוחב גבוה, ודניאלה מסארו, שניצב לבדו מול שער ריק, בעט מקרוב בנגיעה מהאוויר אל הרשת.
מילאן הוסיפה לחפש את השער.
לאחר כדור חופשי שטוח ממרחק, הכדור חזר אל רוברטו דונאדוני, שבעט מהאוויר לידיו של זוביזרטה.
מנגד, ברצלונה חיפשה שוויון, וכדור עומק שטוח שנשלח לרחבה מצא את חלוצה הברזילאי של הקבוצה, רומאריו, במצב בעיטה מול השער, אך הבעיטה הוסטה לקרן על ידי השומר.
שתי דקות בתוך תוספת הזמן של המחצית הראשונה, הכפילה מילאן את היתרון.
הנעת כדור של הקבוצה על סף הרחבה הסתיימה באגף השמאלי אצל דונאדוני, שחדר עם הכדור לרחבה מצד שמאל, ממש עד קו החוץ.
משם העביר מסירה לאחור עד למסארו, שהיה פנוי ובעט בנגיעה בחצי גובה לפינה הרחוקה, כדי לקבוע 2–0 למילאן בהפסקה.
המחצית השנייה נפתחה בשער מהיר של מילאן.
שתי דקות מפתיחת המחצית, הגיע כדור גבוה אל מיגל אנחל נדאל, שחקנה של ברצלונה, באגף שמאל של ההגנה.
סביצ'ביץ' לחץ את נדאל והצליח לחטוף את הכדור הקופץ, ולהקפיץ אותו מהדופן הימנית של הרחבה מעל זוביזרטה אל הרשת.
טענותיו של נדאל על עבירה של סביצ'ביץ' בחטיפת הכדור לא התקבלו על ידי השופט האנגלי, פיליפ דון, ומילאן עלתה ליתרון 3–0.
סביצ'ביץ' היה קרוב להשלים צמד, לאחר ביצוע מהיר של בעיטה חופשית.
דמטריו אלברטיני הגביה לרחבה, שם השתלט סביצ'ביץ' על הכדור.
החלוץ הקדים בבעיטה את זוביזרטה והכניע אותו, אך הכדור פגע בקורה והורחק.
בדקה ה־58 מילאן כבשה פעם נוספת.
אלברטיני פרץ לכיוון הרחבה, והוקף בארבעה שחקני הגנה של ברצלונה.
תוך כדי נפילה הצליח אלברטיני להעביר את הכדור למרסל דסאי, ששבר את מלכודת הנבדל של ההגנה.
דסאי מצא עצמו פנוי מול השוער, וסובב את הכדור בחצי גובה לפינה, 4–0 למילאן.
מילאן כמעט וכבשה שער חמישי.
במהלך זהה לשער השני, פרץ דונאדוני באגף שמאל והעביר כדור רוחב.
סביצ'ביץ' היה זה שהגיע הפעם למסירה ובעט בנגיעה, אך הכדור הלך אל מחוץ למסגרת.
עד לסיום לא נרשמו עוד מצבים מיוחדים, ומילאן שמרה על התוצאה, 4–0 בסיום.
קפטן מילאן במשחק, מאורו טאסוטי, הניף את הגביע.
גמר ליגת האלופות 1993 התקיים באצטדיון האולימפי במינכן, גרמניה ב-26 במאי 1993, ובו נקבע כי הזוכה בטורניר ליגת האלופות לעונת היא אולימפיק מרסיי הצרפתית, שניצחה במשחק את מילאן האיטלקית בתוצאה 1–0. משחק הגמר נעל את המהדורה ה-38 של גביע אירופה לאלופות, והראשונה בהיסטוריה במתכונת ליגת האלופות.
שיטת הטורניר נשמרה מהעונה הקודמת, בה הוצג לראשונה שלב בתים.
באזיל בולי, מגנה של מרסיי ויליד חוף השנהב, כבש שבנגיחה את השער היחיד במשחק בדקה ה־43 לאחר הגבהת כדור קרן של עבדי פלה, והעניק למרסיי את מרסיי את הגביע בפעם הראשונה בתולדותיה, שנתיים לאחר הופעתה הראשונה בגמר 1991 בו הפסידה בדו־קרב בעיטות עונשין לכוכב האדום בלגרד.
מרסיי הייתה לקבוצה הצרפתית הראשונה, והיחידה עד כה, שזוכה בתואר אלופת אירופה.
רק שתי קבוצות צרפתיות הופיעו לפניה בגמר אליפות אירופה (סטאד ריימס ב־1956 ו־1959, וסנט אטיין ב־1976), ורק שתי קבוצות אחריה (מונקו ב־2004 ופריס סן-ז'רמן ב־2020).
עבור מילאן הייתה זו הופעה שישית בגמר, לאחר שזכתה בעבר ארבע פעמים בתואר.
היה זה משחק גמר אליפות אירופה שני מתוך שבעה גמרים רצופים בו משחקת קבוצה איטלקית.
שתי הקבוצות העפילו לטורניר עקב זכייתן באליפות בארצן בעונת 1991/1992. מילאן זכתה באליפות איטליה בפער של 12 נקודות מיובנטוס, בעוד מרסיי זכתה באליפות צרפת בפעם הרביעית ברציפות, בפער של שש נקודות מיריבתה מונקו.
מכיוון שמכירת המשחקים נעשתה רק במשחקי הליגה, תוארה של מרסיי כאלופת אירופה לא נשלל ממנה.
מרסל דסאי, שעלה בהרכב מרסיי, עבר בעונה הבאה לשורותיה של מילאן שזכתה בגמר 1994, ובמדיה היה לשחקן הראשון בתולדות הטורניר שזוכה בתואר שנתיים ברציפות עם שתי קבוצות שונות.
גמר זה התברר בדיעבד כמשחקו האחרון בקריירה של כוכבה ההולנדי של מילאן, מרקו ואן באסטן בן ה־28, שזכה באמצע העונה בכדור הזהב בפעם השלישית.
לאחר שהוחלף בדקה ה־86 עקב פציעה בקרסול, הוא יבלה את השנתיים הבאות בניסיונות החלמה עד שיודיע על פרישתו באוקטובר 1995.
אולימפיק מרסייסיבוב מילאןיריבהתוצאהסיבוב ראשוןסיבוב שנייריבהתוצאהסיבוב ראשוןסיבוב שני גלנטורן8–05–0 (חוץ)3–0 (בית)סיבוב שני אולימפיה ליובליאנה7–04–0 (בית)3–0 (חוץ) דינמו בוקרשט2–00–0 (חוץ)2–0 (בית)סיבוב שני סלובן ברטיסלאבה5–01–0 (חוץ)4–0 (בית)יריבהתוצאהשלב הבתיםיריבהתוצאה גלאזגו ריינג'רס2–2 (חוץ)מחזור 1 גטבורג4–0 (בית) קלאב ברוז'3–0 (בית)מחזור 2 פ.ס.וו.
איינדהובן2–1 (חוץ) צסק"א מוסקבה1–1 (חוץ)מחזור 3 פורטו1–0 (חוץ) צסק"א מוסקבה6–0 (בית)מחזור 4 פורטו1–0 (בית) גלאזגו ריינג'רס1–1 (בית)מחזור 5 גטבורג1–0 (חוץ) קלאב ברוז'1–0 (חוץ)מחזור 6 פ.ס.וו.
איינדהובן2–0 (בית)+ אלופת בית א'קבוצהמשחקיםנקודות אולימפיק מרסיי69 גלאזגו ריינג'רס68 קלאב ברוז'65 צסק"א מוסקבה62דירוג+ אלופת בית ב'קבוצהמשחקיםנקודות מילאן612 גטבורג66 פורטו65 פ.ס.וו.
מרסיי החלה את דרכה בטורניר בסיבוב הראשון, בו הוגרלה לשחק מול גלנטורן מצפון אירלנד.
היא צלחה את השלב עם ניצחון 8–0 בסיכום שני המשחקים.
בסיבוב השני פגשה מרסיי את דינמו בוקרשט מרומניה.
לאחר שוויון 0–0 בחוץ, הצליחה הקבוצה לנצח 2–0 בבית בזכות צמד שערים של אלן בוקסיץ', והעפילה לשלב הבתים, בלא שספגה שער חובה בשני הסיבובים הראשונים.
בהגרלת שלב הבתים הוגרלה מרסיי לבית א', לצידן של גלאזגו ריינג'רס, קלאב ברוז' וצסק"א מוסקבה.
ריינג'רס היוותה יריבה ראויה למרסיי, שלא הצליחה לנצח אותה בצמד המפגשים בין השתיים, וכמו מרסיי סיימה את שלב הבתים ללא הפסד.
אך מרסיי צברה ניצחון אחד יותר מיריבתה, והעפילה לגמר מהמקום הראשון בפער של נקודה.
מרסיי רשמה צמד ניצחונות ביתיים מרשימים בשלב זה, 3–0 על קלאב ברוז' ו-6–0 על צסק"א, ונהנתה מיכולת כיבוש גבוהה של פרנק סוזה (5 שערים) ואלן בוקסיץ' (4 שערים), בדרך לגמר השני בתולדותיה.
מילאן החלה את דרכה בטורניר בסיבוב הראשון, בו הוגרלה לשחק מול אולימפיה ליובליאנה הסלובנית.
היא צלחה את השלב עם ניצחון 7–0 בסיכום שני המשחקים.
בסיבוב השני פגשה מילאן את סלובן ברטיסלאבה הצ'כוסלובקית, ושוב השלימה ניצחון כפול.
לאחר 1–0 בחוץ, הביסה מילאן את יריבתה 4–0 בבית, והעפילה לשלב הבתים עם מאזן מושלם של ארבעה ניצחונות וללא שערי חובה.
בהגרלת שלב הבתים הוגרלה מילאן לבית ב', לצידן של גטבורג, פורטו ופ.ס.וו.
מילאן הפגינה יכולת משכנעת והעפילה לגמר עם מאזן מושלם של שישה ניצחונות משישה משחקים.
כבר במשחק הפתיחה של שלב הבתים כבש מרקו ואן באסטן רביעייה לרשתה של גטבורג, בניצחונה של מילאן 4–0. השחקן היחיד שכבש לחובתה בטורניר בכל הופעותיה עד לגמר היה רומאריו, חלוצה הברזילאי של פ.ס.וו ומלך השערים של הטורניר, במשחק בו ניצחה מילאן 2–1 באיינדהובן.
מילאן העפילה מהמקום הראשון לגמר, בפעם השישית בתולדותיה, עם מאזן מושלם של עשרה ניצחונות בעשרה משחקים בכל שלושת השלבים, ומאזן שערים 23–1 לזכותה.
מילאן, תחת המאמן פאביו קאפלו, הגיעה למשחק הגמר כפייבוריטית לזכייה.
עקב חוקי אופ"א באותה תקופה, על פיהם ניתן היה לשתף רק שלושה שחקנים שאינם מקומיים בכל קבוצה, החליט המאמן קאפלו להותיר מחוץ לסגל את רוד חוליט ההולנדי, זבונימיר בובאן הקרואטי ודיאן סביצ'ביץ' היוגוסלבי.
מנגד הגיעה מרסיי, עם מאמנה הבלגי ריימונד גותאלס, ללא איגור דוברובולסקי הרוסי, רפאל מרטין ואסקס הספרדי ופרנסואה אומאם-ביאיק הקמרוני.
מילאן פתחה טוב יותר את המשחק, וכמעט שהצליחה לעלות ליתרון, לאחר שהגבהה של מרקו ואן באסטן מימין מצאה את ראשו של דניאלה מסארו שנגח את הכדור בסמוך לקורת שערו של פביאן בארטז.
מנגד, תיקול כדור במרכז המגרש הביא להתקפה מתפרצת של מרסיי.
רודי פלר נכנס לתוך הרחבה ובעט שטוח למרכז שערו של סבסטיאנו רוסי שהדף, והכדור החוזר הורחק לקרן.
מילאן שלטה במתרחש במגרש, והתקרבה שוב לכיבוש, כשמסארו התנהל עם הכדור בתוך הרחבה עד שמסר בעקבו לואן באסטן, שבעט ברגל שמאל תוך כדי סיבוב כדור חזק שנהדף על ידי בארטז.
מילאן הוסיפה להפעיל לחץ על שערה של מרסיי, ומסארו השתלט על כדור גובה לתוך הרחבה ובעט מזווית קשה כדור חזק וגבוה, שנהדף שוב על ידי בארטז.
שתי דקות לסיום המחצית הראשונה, עלתה מרסיי ליתרון.
עבדי פלה פרץ באגף הימני ותוקל על ידי פאולו מלדיני.
הכדור ספק פגע בפלה לפני שיצא, אך השופט העניק כדור קרן למרסיי.
פלה הגביה את הכדור לרחבה, והבלם באזיל בולי נגח לפינה ופנימה, 1–0 למרסיי.
במהלך המחצית השנייה מילאן כמעט והשיגה את השוויון.
כדור קרן מצא את ראשו של פרנק רייקארד שנגח תוך כדי נפילה, הכדור פגע בקרקע לפני שנקלט על ידי בארטז.
ז'אן-פייר פאפן שעלה כמחליף ניסה לחלץ את הכדור מידיו של בארטז בהרמת רגל גבוהה שכמעט פגעה בשוער.
מרסיי המשיכה להתגונן, והצליחה לשמור על התוצאה ולנצח 1–0 בדרך לזכייה בתואר.
ב-21 בינואר 2006 חשף שחקנה לשעבר של מרסיי, ז'אן ז'אק איידלי, בספרו האוטוביוגרפי כי לשחקני הקבוצה הוזרקו חומרים ממריצים ערב המשחק.
למרות קריאה של אנשי מילאן לחקור את הטענות ובמידת הצורך אף לשלול את הגביע ממרסיי ולהעבירו למילאן, הטענות הוכחשו על ידי חבריו של איידלי לקבוצה, ונשיא המועדון לשעבר אף איים לתבוע אותו על הוצאת דיבה.
גמר יורו 2016 התקיים בסטאד דה פראנס שבפריז שבצרפת ב-10 ביולי 2016, ובו נקבע שהזוכה ביורו 2016 היא נבחרת פורטוגל שניצחה את נבחרת צרפת 0-1. פורטוגל ניצחה בזכות שער של אדר שהובקע בהארכה, וזכתה לראשונה בתולדותיה ביורו.
מפגש זה הוא הראשון בין פורטוגל לצרפת בגמר היורו.
לפני טורניר זה הגיעה נבחרת פורטוגל לגמר היורו פעם אחת בלבד (2004) והפסידה בו לנבחרת .
נבחרת צרפת הגיעה לפני כן פעמיים לגמר היורו (1984, 2000), בשני הגמרים היא ניצחה.
לפני המשחק 2 הנבחרות נפגשו 24 פעמים.
המאזן בין הנבחרות עמד על 18 ניצחונות לצרפת, 5 ניצחונות לפורטוגל ותוצאת תיקו אחת.
הניצחון האחרון של פורטוגל על צרפת היה במשחק ידידות בצרפת בשנת 1975, לאחר משחק זה צרפת ניצחה בכל עשרת המפגשים הבאים בין הנבחרות.
שתי הנבחרות נפגשו 3 פעמים בטורנירי גמר, צרפת ניצחה בכל המפגשים.
2 מהמשחקים נערכו בטורניר היורו ואחד בגביע העולם:
חצי גמר יורו 1984 צרפת ניצחה בתוצאה 2–3 את פורטוגל.
חצי גמר יורו 2000 צרפת ניצחה בתוצאה 1–2 את פורטוגל.
חצי גמר מונדיאל 2006 צרפת ניצחה 0–1 את פורטוגל.
המחצית הראשונה התנהלה באופן שקול, צרפת הכתיבה את הקצב בתחילת המשחק.
לא היו אירועים מיוחדים במחצית למעט 2 הזדמנויות של צרפת: נגיחה מסוכנת בקשת של אנטואן גריזמן בדקה ה-10 ובעיטה חזקה בסיבוב של מוסא סיסוקו בדקה ה-33. 2 המצבים נעצרו על ידי רוי פטריסיו שוערה של פורטוגל.
בדקה ה-7 כריסטיאנו רונאלדו קפטן נבחרת פורטוגל ומלך השערים שלה בכל הזמנים, ספג פציעה בברך עקב תיקול של דימיטרי פאייה הצרפתי.
רונאלדו ניסה להמשיך לשחק אך לא יכל עקב פציעתו והוחלף בדקה ה-25 על ידי ריקארדו קווארסמה.
בדקה ה-66 קינגסלי קומאן שלח הגבהה לרחבה והניח אותה על הראש של גריזמן, שמ-5 מטרים נגח מעל השער.
בדקה ה-90+2 אנדרה פייר ז'יניאק כמעט ומכריע את ההתמודדות כאשר בעיטה חזקה בסיבוב שלו ליד השער פוגשת את הקורה.
במהלך ההארכה פורטוגל התעוררה וסיפקה הזדמנויות טובות.
בדקה ה-104 קווארסמה מוצא בקרן את הראש של אדר שנוגח טוב ונעצר על ידי הוגו לוריס.
בדקה ה-108 אדר נגע בידו בכדור, 20 מטרים משער של הוגו לורס, השופט חשב שהנגיעה הייתה של לורן קוסיילני שקיבל לא בצדק כרטיס צהוב.
פורטוגל קיבלה כדור חופשי מסוכן ורפאל גריירו שלח אותו למשקוף.
בדקה ה-109 אדר כבש את שער הניצחון כאשר הוא השתחרר משמירה של לורן קוסיילני וסמואל אומטיטי במרחק של 22 מטרים מהשער ושלח כדור חזק ושטוח לפינה הימנית של השער של הוגו לוריס.
השער הקנה לפורטוגל זכייה ראשונה בתולדותיה בטורניר היורו ובטורניר כדורגל גדול בכלל.
קוונים: סיימון בק וג'ייק קולין
+סטטיסטיקות המשחק נבחרת פורטוגל צרפת שערים שהובקעו 1 0 סך הכל בעיטות 9 18 בעיטות למסגרת 3 7 אחוזי החזקת כדור 47% 53% בעיטות קרן 5 9 עבירות 12 13 כדורי נבדל 1 2 הצלות 7 3 כרטיסים צהובים 6 4 כרטיסים אדומים 0 0
המשחק היה הניצחון התחרותי הראשון של פורטוגל על צרפת.
הניצחון העניק לפורטוגל זכייה ראשונה בתולדותיה בטורניר בינלאומי גדול.
בעקבות הזכייה פורטוגל העפילה לגביע הקונפדרציות 2017 ברוסיה בדרך להופעתה הראשונה בטורניר זה, זו הפעם הראשונה בה ישתתפו 3 מדינות מאותה קונפדרציה בתחרות (רוסיה המארחת, גרמניה אלופת העולם ופורטוגל אלופת אירופה).
רנאטו סאנצ'ס שנרכש מבנפיקה ליסבון על ידי באיירן מינכן מספר שבועות לפני תחילת הטורניר, הפך לשחקן הצעיר ביותר שזכה ביורו כאשר הוא בן 18 שנים ו-328 ימים.
לו צרפת הייתה זוכה בטורניר, קינגסלי קומאן שחקנה של באיירן מינכן היה הופך לשחקן הצעיר ביותר שזוכה ביורו כאשר הוא בן 20 שנים ו-27 ימים.
גמר הליגה האירופית 2010 התקיים בפולקספארקשטדיון בהמבורג, גרמניה ב-12 במאי 2010, ובו נקבע כי הזוכה בטורניר הליגה האירופית לעונת היא אתלטיקו מדריד הספרדית, שניצחה במשחק את פולהאם האנגלית בתוצאה 2-1 בתום הארכה.
הייתה זו המהדורה ה-39 של המפעל, והראשונה בשמה החדש לאחר החלפת השם גביע אופ"א.
היה זה מפגש הגמר השלישי בתולדות המפעל בו נפגשו נציגה ספרדית ואנגלית.
קדמו לו גמר גביע אופ"א 2001, בו גברה ליברפול על דפורטיבו אלאבס, וגמר גביע אופ"א 2006 בו הביסה סביליה את מידלסברו.
אתלטיקו ופולהאם מעולם לא נפגשו ביניהן במפגש רשמי, ויתרה מכך, אתלטיקו הייתה ליריבה הספרדית הראשונה אי פעם של פולהאם במסגרת רשמית.
שתי הקבוצות העפילו לגמר המפעל לראשונה בתולדותיהן.
אתלטיקו הייתה לספרדית השביעית בתולדות מפגשי הגמר, והרביעית לזכות בתואר (אחרי ריאל מדריד, ולנסיה וסביליה).
כמו כן, היה זה גמר אירופי חמישי בתולדות המועדון, וזכייה שנייה בתואר אירופי אחרי גביע אירופה למחזיקות גביע בעונת .
מן העבר השני, פולהאם העפילה לגמר בעונה האירופית השנייה בלבד בתולדותיה.
אתלטיקו מדריד סיימה את עונת 2008/2009 בספרד במקום הרביעי בטבלה.
בשל כך, החלה את העונה האירופית בשלב הפלייאוף של מוקדמות ליגת האלופות.
היא הצליחה להעפיל לשלב הבתים של המפעל, אך סיימה שלישית ולכן נשרה אל משחקי הליגה האירופית.
מנגד, פולהאם סיימה את עונת 2008/2009 בפרמייר ליג במקום השביעי בטבלה, שהספיק לה למקום בסיבוב השלישי של מוקדמות הליגה האירופית.
היא צלחה שני סיבובי מוקדמות בדרך לשלב הבתים של המפעל.
במשחק עצמו עלתה אתלטיקו ליתרון ראשון משער של דייגו פורלאן בדקה ה-32. סיימון דייוויס איזן את התוצאה כעבור חמש דקות בלבד, והשוויון נשמר עד להארכה.
בדקה ה-116, ארבע דקות בלבד לתום ההארכה, השלים פורלאן צמד והעניק לקבוצתו את תואר אלופת הליגה האירופית.
אתלטיקו מדריד החלה את דרכה בסיבוב הפלייאוף של מוקדמות ליגת האלופות.
היא הוגרלה במסלול הקבוצות שאינן אלופות, ולא הייתה מדורגת בהגרלה.
בדו-קרב על המקום בשלב הבתים פגשה אתלטיקו את פנאתינאיקוס היוונית.
במשחק הראשון הובילה אתלטיקו במחצית משער של מקסי רודריגס, אך דימיטריס סלפינגידיס איזן עם פתיחת המחצית השנייה.
דייגו פורלאן וסרחיו אגוארו החזירו את היתרון לאתלטיקו, וגם שער מצמק של סבסטיאן לטו לא הועיל, 3-2 בסיום לאתלטיקו.
בגומלין הביתי עלתה אתלטיקו ליתרון מהיר משער עצמי של לוקאס וינטרה.
אגוארו הכפיל לפני הסיום, וקבע 2-0 לאתלטיקו, שהעפילה לשלב הבתים עם 5-2 בסיכום.
בשלב הבתים, אליו הוגרלה אתלטיקו מהדרג השלישי, פגשה הקבוצה את צ'לסי, פורטו ואפואל ניקוסיה.
את סיבוב המשחקים הראשון סיימה אתלטיקו ללא שער וללא ניצחון, לאחר שפתחה בשוויון 0-0 ביתי מול אפואל, והפסידה פעמיים בחוץ, 2-0 לפורטו ותבוסת 4-0 לצ'לסי.
במשחק השני מול צ'לסי, כבשה אתלטיקו לראשונה בשלב הבתים, כשאגוארו קבע 1-0 בדקה ה-66. צמד של דידייה דרוגבה בשמונה הדקות האחרונות השלים מהפך, אך אגוארו השלים אף הוא צמד בתוך תוספת הזמן, שוויון 2-2 בסיום.
במשחק הבא בניקוסיה הצליחה אתלטיקו להתגבר על פיגור מוקדם עם שער שוויון של סימאו סברוסה במחצית השנייה, ולהשיג נקודה שלישית במפעל, אך במחזור הנעילה נכנעה 3-0 בביתה לפורטו.
ברונו אלווש ורדאמל פלקאו קבעו 2-0 לאחר פחות מרבע שעה, והאלק קבע את תוצאת המשחק.
אתלטיקו הסתייעה בצ'לסי, שמנעה מאפואל ניצחון במחזור הסיום, והקדימה אותה בזכות חוק שערי חוץ, כך שעל אף שלא השיגה ניצחון בשלב הבתים, המשיכה אתלטיקו לליגה האירופית דרך המקום השלישי.
בסיבוב הנוקאאוט הראשון של הליגה האירופית, פגשה אתלטיקו את גלאטסראיי הטורקית.
אתלטיקו המשיכה לחפש ניצחון אירופי ראשון מאז מוקדמות האלופות, אך השיגה רק שוויון 1-1 ביתי מול הטורקים.
חוסה אנטוניו רייס עוד העלה את אתלטיקו ליתרון במחצית הראשונה, אך פחות מרבע שעה לסיום השיג עבדול קאדר קייטה את שער השוויון.
בגומלין השיגה אתלטיקו שער חוץ יקר בדקה ה-63 מכיבוש של סימאו, אך שלוש דקות לאחר מכן שוב היה זה קייטה שהכניע את אתלטיקו.
בדקה האחרונה של המשחק, לפני שהקבוצות הולכות להארכה, כבש פורלאן את שער הניצחון שקבע 3-2 בסיכום והעלה את אתלטיקו לשמינית הגמר.
בשלב שמינית הגמר פגשה אתלטיקו את ספורטינג ליסבון.
אתלטיקו אירחה את המשחק הראשון ושוב כשלה להשיג ניצחון לעיני הקהל הביתי, והשיגה שוויון 0-0 בלבד.
ההכרעה עברה לליסבון, שם כבש אגוארו כבר לאחר שלוש דקות כדי לקבוע 1-0 לאתלטיקו.
בדקה ה-19 איזן ליידסון את התוצאה.
אגוארו החזיר את אתלטיקו ליתרון תוך פחות מרבע שעה, אך המחצית הסתיימה בשער שוויון מאוחר של אנדרסון פולגה, שקבע 2-2. ספורטינג הייתה צריכה שער נוסף כדי להעפיל, אך בסיום נותרה התוצאה על כנה, 2-2 שהספיק לאתלטיקו להעפיל בזכות חוק שערי חוץ.
ברבע הגמר פגשה אתלטיקו את בת ארצה, ולנסיה.
במשחק הראשון בחוץ, לאחר מחצית ראשונה מאופסת, העלה פורלאן את אתלטיקו ליתרון ראשון, אך ולנסיה איזנה משער של מנואל פרננדש.
אנטוניו לופס גררו החזיר את היתרון לאתלטיקו, אך דויד וייה איזן וקבע את תוצאת המשחק, שוויון 2-2. לאחר גומלין ביתי ללא שערים, שוב ניצלה אתלטיקו בזכות חוק שערי חוץ, והעפילה לחצי הגמר.
לשלב חצי הגמר מול ליברפול הגיעה אתלטיקו עם כשבמאזנה ניצחון אחד בלבד בששת המשחקים הקודמים, וחמש תוצאות תיקו.
במשחק הראשון בבית הצליחה אתלטיקו להשיג ניצחון משער של פורלאן כבר בדקה התשיעית.
במשחק הגומלין באצטדיון אנפילד, כבש אלברטו אקווילני לזכות ליברפול בדקות הסיום של המחצית הראשונה, וקבע 1-0. התוצאה החזיקה מעמד עד לסיום, והקבוצות עברו להכרעה בהארכה.
חמש דקות מפתיחת ההארכה כבש יוסי בניון את השער השני של ליברפול, שהתקרבה לגמר, אך שבע דקות אחר כך העניק פורלאן לאתלטיקו שער חוץ יקר, שצימק את התוצאה ל-2-1. התוצאה נשמרה עד לסיום, ובזכות שערו של פורלאן המשיכה אתלטיקו לגמר המפעל בזכות חוק שערי החוץ.
פולהאם, שהעפילה לליגה האירופית מהמקום השביעי בפרמייר ליג, החלה את דרכה כבר בסיבוב המוקדמות השלישי של המפעל, מול וטרה הליטאית.
פערי הרמות הורגשו לאורך צמד המשחקים, כאשר במשחק הראשון בחוץ ניצחה פולהאם 3-0 משערים של בובי זאמורה, דני מרפי בפנדל וסאול קי יון.
במשחק הגומלין בבית שחזרה פולהאם את התוצאה משערים של דיקסון אטוהו ואנדרו ג'ונסון (צמד), והעפילה לשלב הפלייאוף עם 6-0 בסיכום.
בשלב זה פגשה פולהאם את אמקאר פרם הרוסית.
במשחק הראשון בבית גברה פולהאם 3-1 על יריבתה הרוסית, משערים של ג'ונסון, קלינט דמפסי וזאמורה.
בגומלין הייתה צריכה אמקאר לנצח בהפרש שני שערים, אך הצליחה לכבוש רק פעם אחת, בדקת הסיום.
1-0 לאמקאר, אך פולהאם העפילה לשלב הבתים עם ניצחון 3-2 בסיכום המפגשים.
בשלב הבתים הוגרלה פולהאם מקבוצת הדירוג השלישית, לצדן של רומא, פ.צ.
במשחק הראשון בסופיה הופתעה פולהאם עם שער חובה בדקה ה-62, אך שלוש דקות לאחר מכן הצליחה לאזן מרגליו של דיומנסי קמארה, 1-1 בסיום.
שער בודד של מרפי במחצית השנייה העניק לפולהאם 1-0 ביתי על בזל.
במשחק השלישי אירחה פולהאם את רומא והובילה משער של הבלם ברדה האנגלנד, אך מרקו אנדראולי השווה שלוש דקות בתוך תוספת הזמן וחילץ שוויון לאיטלקים.
במשחק הבא ברומא נכנעה פולהאם לראשונה בעונה האירופית שלה.
היא הובילה מפנדל של קמארה, אך ספגה פעמיים במחצית השנייה בתווך של שבע דקות, כאשר ג'ון ארנה ריסה וסטפאנו אוקאקה השלימו את המהפך.
פולהאם חזרה לנצח עם 1-0 על צסק"א סופיה בבית, משער של זולטאן גרה, ובמשחק הנעילה הייתה חייבת לנצח בבזל על מנת להעפיל.
זאמורה, עם צמד בארבע הדקות האחרונות של המחצית, קבע 2-0 בהפסקה.
אלכסנדר פריי החזיר את בזל למשחק בפנדל, אך גרה קבע 3-1, פחות מרבע שעה לסיום.
שער של מרקו שטרלר קבע 3-2 לפולהאם שלוש דקות לסיום, אך בזל לא הצליחה למצוא פעם נוספת את הרשת, ופולהאם עלתה לשלבי הנוקאאוט מהמקום השני בטבלת הבית.
בסיבוב הנוקאאוט הראשון פגשה פולהאם את מחזיקת הגביע המכהנת, שחטאר דונצק האוקראינית.
במשחק הראשון בקרייבן קוטג' עלתה פולהאם ליתרון משער של גרה כבר בדקה השלישית.
לואיס אדריאנו איזן עוד במחצית הראשונה, אך זאמורה כבש בדקה ה-63 וקבע 2-1 לפולהאם בסיום.
בגומלין עלתה פולהאם ליתרון ראשון בדקה ה-33 משער של האנגלנד.
ז'אדסון איזן בדקה ה-69, אך האוקראינים התקשו למצוא פעם נוספת את הרשת.
3-2 בסיכום לפולהאם, שמדיחה את מחזיקת גביע אופ"א כבר בשלב הנוקאאוט הראשון.
בשמינית הגמר המתינה לפולהאם הגרלה קשה נוספת, יובנטוס האיטלקית, שהגיעה כפייבוריטית ברורה למפגש.
המשחק הראשון בסטאדיו אולימפיקו עמדה יובנטוס בציפיות.
ניקולה לגרוטלייה כבש לאחר תשע דקות בלבד, וז'ונתן זבינה הכפיל.
אטוהו הצליח רק לצמק, אך בתוספת הזמן של המחצית קבע דויד טרזגה את תוצאת המשחק, 3-1 ליובנטוס.
במשחק הגומלין בקרייבן קוטג' כבש טרזגה כבר בדקה השנייה.
פולהאם הייתה צריכה שלושה שערים כדי להשוות את הדו-קרב, ובדקה התשיעית נהנתה משער של זאמורה, שקבע 1-1. עוד לפני תום המחצית קבע גרה 2-1, וארבע דקות מפתיחת המחצית השנייה השלים גרה צמד בפנדל מדויק שקבע 3-1 לפולהאם.
בדקה ה-82, שמונה דקות לפני שהמשחק עובר להכרעה בהארכה, כבש דמפסי וקבע מהפך מרשים, 4-1 דרמטי לפולהאם, שמדיחה את יובנטוס עם 5-4 בסיכום המפגשים.
ברבע הגמר פגשה פולהאם את וולפסבורג הגרמנית.
במשחק הראשון בבית כבשו זאמורה ודמיאן דאף במחצית השנייה והצעידו את פולהאם ליתרון 2-0, אך אלכסנדר מדלונג הצליח לצמק עם שער חוץ דקה אחת לסיום.
שער של זאמורה כבר בדקה הראשונה של משחק הגומלין הספיק לפולהאם כדי להשלים ניצחון כפול, ולהעפיל לחצי הגמר עם 3-1 בסיכום.
בחצי הגמר המתינה לפולהאם יריבה גרמנית נוספת, המבורג, שהגיעה לדו-קרב בידיעה כי משחק הגמר ייערך באצטדיונה הביתי, פולקספארקשטדיון.
המשחק הראשון נערך באצטדיון, אך המבורג לא הצליחה לנצל את יתרונה הביתי והקבוצות נפרדו בשוויון 0-0. במשחק הגומלין כבש מלאדן פטריץ' שער חוץ חשוב עבור המבורג, שחייב את פולהאם לכבוש פעמיים.
המבורג התקרבה לגמר ביתי, אך ספגה את השוויון בדקה ה-69 משער של סיימון דייוויס.
שבע דקות לאחר מכן כבש גרה את השער שהשלים מהפך וקבע את תוצאת הסיום - פולהאם בגמר אחרי 2-1 בסיכום המפגשים.
אתלטיקו הגיעה למשחק בידיעה כי לא תוכל להבטיח עונה נוספת באירופה דרך הליגה.
מחזור אחד לסיום העונה בליגה הספרדית, ניצבה אתלטיקו במקום התשיעי, מרחק שמונה נקודות מהמקומות המובילים לאירופה.
עם זאת, התעתדה הקבוצה לשחק בגמר גביע המלך הספרדי מול סביליה שבוע לאחר גמר הליגה האירופית.
למשחק הגמר הגיעה אתלטיקו בסגל מלא כמעט לחלוטין.
המאמן קיקה סאנצ'ס פלורס חסר במשחק את שוער המשנה, סרחיו אסנחו, שנפצע כאשר פתח בליגה במקומו של דויד דה חאה שזכה למנוחה.
שבעה שחקנים זכו למנוחה במשחק הליגה האחרון של אתלטיקו לפני הגמר, כך שהקבוצה הגיעה בכושר פיזי טוב ועם סגל רחב.
פלורס פתח בשער עם דה חאה, בעוד בהתקפה עלה עם שני החלוצים הבכירים, דייגו פורלאן וסרחיו אגוארו.
מנגד, פולהאם הגיעה אף היא בידיעה כי רק ניצחון בגמר יבטיח לה עונה נוספת באירופה, מכיוון שהייתה ממוקמת במקום ה-12 בפרמייר ליג, והודחה ממפעלי הגביע בשלבים המוקדמים.
בפולהאם חששו מפציעותיהם של שחקני המפתח, בובי זאמורה ודמיאן דאף, אך השניים נכללו לבסוף בהרכב הפותח.
מלבדם, חמישה שחקנים נוספים סבלו מפציעות קטנות סביב תאריך המשחק, אך נכללו לבסוף בסגל.
ההפתעה בהרכב של רוי הודג'סון הייתה הכללתו של כריס ביירד באגף ימין של ההגנה, על חשבונו של ג'ון פנטסיל שהתאושש מפציעתו אך נותר על הספסל.
אתלטיקו פתחה היטב את המשחק, ובדקה ה-12 הייתה קרובה לעלות ליתרון.
אגוארו השתלט על מסירה לאחור של דני מרפי, העביר שמאלה לפורלאן שבעט שטוח לפינה הימנית הרחוקה.
הכדור הכניע את מארק שוורצר, אך נעצר בקורה.
מן העבר השני, זאמורה הסית כדור לעברו של סיימון דייוויס, שבעט מהאוויר מחוץ לרחבה, אך דה חאה קלט היטב.
בדקה ה-32 עלתה אתלטיקו ליתרון ראשון.
חוסה אנטוניו רייס חטף כדור בצד ימין של ההגנה, ופרץ היטב לאורך הקו.
רייס העביר למרכז, שם המתין סימאו סברוסה, שהעביר בנגיעה לאגוארו.
החלוץ הארגנטינאי הצליח להשתלט על הכדור עם הראש, וניסה לייצר בעיטה ברגל שמאל.
הכדור מעט ברח לאגוארו, אך הגיע לפורלאן, שמצא עצמו פנוי מול השוער ובעט בנגיעה פנימה, 1-0 לאתלטיקו מדריד.
היתרון הספרדי החזיק מעמד חמש דקות בלבד.
פולהאם תקפה היטב עם מספר שחקנים, ובאה על שכרה בתום מהלך נאה.
זאמורה קיבל כדור בצד שמאל של הרחבה, והיתל בשני שחקני הגנה.
את הכדור שמעט ברח הסית היטב לדאף שהמתין במרכז הרחבה.
הכדור החמיץ את דאף, שהצליח להעביר אותו תוך כדי גלישה ימינה אל זולטאן גרה, שהקשית היטב שמאלה.
אל הכדור הגיע ראשון דייוויס, שבעט בעוצמה מהאוויר מטווח של כשמונה מטרים אלכסונית לפינה הקרובה של דה חאה, וקבע שוויון 1-1.
עוד לפני תום המחצית ניסה פורלאן בבעיטה שטוחה מחוץ לרחבה, אך שוורצר הדף לקרן.
התוצאה נותרה עד לתום המחצית הראשונה, 1-1 בפולקספארקשטדיון.
עם פתיחת המחצית השנייה, ניסתה פולהאם להשלים מהפך במשחק.
כדור שהורחק מהגנת אתלטיקו הגיע לדייוויס, שבעט בעוצמה כדור שטוח מתוך הרחבה, אך נהדף על ידי דה חאה.
בדקה ה-55 ביצעה פולהאם חילוף, והוציאה את זאמורה, שהיה בספק למשחק בגלל פציעה.
במקומו עלה קלינט דמפסי, שהיה לכדורגלן האמריקאי הראשון שנוטל חלק במשחק גמר אירופי משמעותי.
אתלטיקו השתלטה על המשחק בדקות הבאות, והוכיחה עליונות על פולהאם לאורך רוב שלבי המחצית.
המצב הטוב ביותר שלה במחצית השנייה הגיע לאחר פריצה מרשימה של פורלאן, שעבר בין שני שחקנים והגיע עד לקו סוף המגרש, משם הוציא מסירה לאחור.
שני שחקני אתלטיקו הצליחו לגעת בכדור, אך הגלישה של אגוארו שלחה את הכדור החוצה.
בסיומן של תשעים הדקות, שוויון 1-1 בין פולהאם ואתלטיקו, והמשחק עבר להכרעה בהארכה.
אתלטיקו המשיכה לשלוט גם בהארכה, ואף התקרבה לשער שני ממצבים של פורלאן ושל אגוארו.
בדקה ה-116, על סף סיום ההארכה, הצליחה אתלטיקו לכבוש את שער הניצחון.
אגוארו פרץ באגף שמאל, ומצא מולו את ארון יוז.
אגוארו העביר כדור רוחב לתוך הרחבה, שקפץ על הקרקע.
פורלאן הגיע לראשון לכדור, ובנגיעה הסית אותו היטב לפינה כדי להכניע את שוורצר, 2-1 לאתלטיקו.
התוצאה נותרה על כנה עד לסיום, ואתלטיקו מדריד הייתה לזוכה הראשונה בליגה האירופית.
אתלטיקו מדריד פולהאםשערים 2 1בעיטות לשער 27 11בעיטות למסגרת 10 3החזקה בכדור54%46%קרנות 9 2עבירות 15 17נבדלים 0 9כרטיסים צהובים 3 1כרטיסים אדומים 0 0
גמר הליגה האירופית 2011 התקיים באצטדיון אביבה בדבלין, אירלנד ב-18 במאי 2011, ובו נקבע כי הזוכה בטורניר הליגה האירופית לעונת היא פורטו הפורטוגלית, שניצחה במשחק את בת ארצה ספורטינג בראגה בתוצאה 1-0. הייתה זו המהדורה הארבעים של המפעל, והשנייה מאז המעבר מגביע אופ"א לליגה האירופית.
כמו כן, היה זה משחק הגמר האירופי הראשון אי פעם המשוחק באירלנד.
בפעם השמינית בתולדות משחקי גמר המפעל, נפגשו שתי קבוצות מאותה המדינה בשלב הגמר.
היה זה גמר כל-פורטוגלי ראשון בתולדות המפעלים האירופים, והפעם הראשונה מאז גמר גביע אופ"א 2007 בו נפגשות שתי קבוצות מאותה המדינה בגמר.
פורטוגל הייתה למדינה החמישית ששולחת שתי נציגות לגמר המפעל, אחרי איטליה (ארבע פעמים), אנגליה, גרמניה המערבית וספרד (פעם אחת כל אחת).
כמו כן, היה זה מפגש שני בלבד בין שתי קבוצות פורטוגליות במפעל אירופי, כאשר הקודם היה בחצי הגמר בין בראגה לבנפיקה ליסבון.
פורטו העפילה לגמר המפעל בפעם השנייה בתולדותיה, ולראשונה מאז 2003. גם השתתפותה הקודמת בגמר הסתיימה בזכייה בתואר.
בכך, נותרה פורטו כיחידה מבין ארבע המעפילות הפורטוגליות בתולדות משחקי הגמר שזוכה בתואר, כאשר בנפיקה וספורטינג ליסבון מצטרפות לבראגה כנציגות פורטוגל שהעפילו לגמר ולא זכו.
בעוד בראגה השתתפה בגמר אירופי לראשונה בתולדותיה (הישג השיא שלה עד לאותה הנקודה היה שמינית גמר גביע אופ"א), עבור פורטו הייתה זו השתתפות חמישית בגמר אירופי.
במאזנה עד לגמר הנוכחי שלושה ניצחונות (גמר גביע אירופה לאלופות 1987, גמר גביע אופ"א 2003 וגמר ליגת האלופות 2004) והפסד בודד (גמר גביע אירופה למחזיקות גביע 1984).
לראשונה מאז הזכייה בגביע אופ"א ב-2003, החלה פורטו את דרכה האירופית במפעל המשני של אופ"א, לאחר שסיימה שלישית בלבד בעונת בליגת העל הפורטוגלית.
בעקבות כך, החלה הקבוצה את דרכה בשלב הפלייאוף של מוקדמות הליגה האירופית.
מנגד, בראגה קבעה שיא מועדון וסיימה כסגנית האלופה, כשהיא מקדימה את פורטו בשלוש נקודות, ונופלת רק בחמש נקודות מהאלופה בנפיקה.
בעקבות כך, זכתה הקבוצה במקום בסיבוב המוקדמות השלישי של ליגת האלופות, וצלחה שני סיבובי מוקדמות קשים מול יריבות בכירות על מנת להגיע לשלב הבתים של המפעל.
היא נשרה לליגה האירופית לאחר שסיימה שלישית בטבלת הבית.
במשחק עצמו כבש רדאמל פלקאו בנגיחה בדקה ה-44, וקבע את תוצאת המשחק, 1-0 לפורטו.
בכך, קבע פלקאו את שיא השערים לשחקן בעונה אחת במפעל עם כיבושו ה-17. עם הזכייה, הפך מאמן פורטו אנדרה וילאש בואש לצעיר המאמנים הזוכים במפעל אירופי, בגיל 33 ו-231 ימים.
לראשונה מאז עונת החלה פורטו את העונה האירופית במפעל המשני של אופ"א, הליגה האירופית (אז גביע אופ"א).
היא הוגרלה כמדורגת לשלב הפלייאוף של המוקדמות, מול ראסינג גנק הבלגית.
במשחק הראשון בחוץ עלתה פורטו ליתרון לאחר כחצי שעה משער של רדאמל פלקאו בפנדל.
בדקות הסיום של המשחק כבשו ג'וזף דה סוזה ופרננדו בלוצ'י את השערים שקבעו 3-0 לפורטו, וקירבו אותה להעפלה.
בגומלין הביתי עלתה גנק ליתרון משער של יילה ווסן בדקה ה-22, אך האלק איזן וקבע את תוצאת המחצית.
במחצית השנייה כבשו שתי הקבוצות חמישה שערים בתוך עשר דקות בלבד, בין הדקות ה-53 ל-63. פרננדו השלים מהפך, ווסן קבע שוויון 2-2, והאלק הוסיף צמד שערים (אחד בפנדל), השלים שלושער וקבע את תוצאת המשחק.
4-2 לפורטו, שעולה לשלב הבתים עם 7-2 מרשים בסיכום.
אל שלב הבתים הוגרלה פורטו מקבוצת הדירוג הראשונה, כאשר רק לשתי קבוצות שנטלו חלק בהגרלה היה דירוג גבוה משלה, מה שהציב אותה כאחת הפייבוריטיות כבר בשלב זה.
היא הוגרלה לבית עם בשיקטש, ראפיד וינה וצסק"א סופיה.
פורטו הפגינה דומיננטיות גדולה בשלב הבתים, ולא התקשתה לכבוש את ראשות הבית.
היא פתחה בניצחון ביתי 3-0 על ראפיד, משערים של רולאנדו, פלקאו ורובן מיקאל.
פלקאו העניק לה ניצחון חוץ, 1-0 בסופיה, ולאחר מכן השלימה פורטו ניצחון שלישי ברציפות עם 3-1 בחוץ על בשיקטש.
האלק (צמד) ופלקאו כבשו לזכות פורטו, בובו רק צימק בתוספת הזמן.
במשחק הביתי מול בשיקטש רשמה פורטו את משחקה הראשון בעונה האירופית ללא ניצחון, כאשר הקבוצות נפרדו בשוויון 1-1. פלקאו כבש בפנדל לפורטו, ניהאט איזן.
במשחק החוץ בווינה נקלעה פורטו לפיגור, אך פלקאו עם שוויון מהיר ועם צמד נוסף בדקות הסיום השלים שלושער וקבע 3-1 לפורטו.
במשחק הנעילה של הבית השלימה פורטו ניצחון חמישי בשישה משחקים, והבטיחה את ראשות הבית ללא הפסד.
פורטו גברה 3-1 בבית על צסק"א סופיה, משערים של ניקולאס אוטמנדי, רובן מיקאל וחאמס רודריגס.
פורטו החלה את שלבי הנוקאאוט מול סביליה הספרדית, שזכתה מספר שנים קודם לכן פעמיים ברציפות בגביע אופ"א.
במשחק הראשון בחוץ העלה רולאנדו את פורטו ליתרון לאחר כשעה של משחק.
פרדי קאנוטה איזן כעבור שבע דקות בלבד, אך פרדי גוארין כבש ארבע דקות לסיום וקבע 2-1 לפורטו בסיום.
פורטו ניסתה לשמור על היתרון בגומלין הביתי.
במשך דקות ארוכות שמרה על שער נקי, אך בדקה ה-71 נכנעה לשער של לואיס פביאנו.
סביליה חיפשה את השער השני, אך לא מצאה שוב את הרשת.
1-0 לסביליה בסיום, אך עם 2-2 בסיכום, הייתה זו פורטו שעלתה בזכות חוק שערי חוץ.
לאחר שצלחה משוכה גבוהה כבר בסיבוב הראשון, פגשה פורטו בשמינית הגמר את צסק"א מוסקבה הרוסית.
המשחק הראשון במוסקבה הוכרע בשער בודד של גוארין בדקה השבעים, 1-0 בסיום לפורטו.
בגומלין הביתי עלתה פורטו ליתרון כבר בדקה הראשונה משער של האלק.
גוארין הכפיל בדקה ה-24, ומן העבר השני זוראן טושיץ' צימק לאחר חמש דקות.
התוצאה נשמרה עד לסיום, ועם ניצחון כפול שקבע 3-1 בסיכום המפגשים, עלתה פורטו לשלב הבא.
ברבע הגמר פגשה פורטו את יריבתה העירונית של צסק"א, ספרטק מוסקבה, בצמד מפגשים שהפכו לתצוגת תכלית התקפית של הפורטוגלים.
במשחק הראשון בפורטוגל כבש פלקאו את השער היחיד במחצית הראשונה.
בדקה ה-65 כבש סילבסטרה וארלה, וחמש דקות אחריו כבש דמיטרי קומבארוב שער עצמי שקבע 3-0 לפורטו.
אחיו התאום של דמיטרי, קיריל קומבארוב, כבש מן העבר השני לאחר דקה אחת בלבד, אך פלקאו הוסיף שני שערים בדקות הסיום, השלים שלושער נוסף, וקבע 5-1 מרשים לפורטו במשחק הראשון.
במשחק החוץ במוסקבה כבשו האלק וכריסטיאן רודריגס וקבעו 2-0 במחצית, וגוארין כבש את השלישי עם פתיחת המחצית השנייה.
ארטיום דזיובה הגיב עם שער מהיר, אך פלקאו מן העבר השני הגיב גם הוא במהרה וקבע 4-1 לפורטו.
רובן מיקאל כבש את השער החמישי של פורטו לאחר שער מצמק נוסף של ספרטק, 5-2 בסיום לפורטו וניצחון מרשים של 10-3 בסיכום שני המפגשים.
בחצי הגמר פגשה פורטו יריבה ספרדית שנייה בסיבובי ההכרעה, ויאריאל.
במשחק הראשון בליסבון עלתה ויאריאל ליתרון על סף ההפסקה משער של קאני.
פורטו הגיבה עם חמישייה שלישית ברציפות, כאשר פלקאו כובש רביעייה במשחק (גוארין הוסיף), 5-1 לפורטו בסיום.
בגומלין שוב נקלעה פורטו לפיגור משער של קאני, אך שער עצמי של מתיאו מוסאקיו לפני הפסקה ושער של פלקאו עם פתיחת המחצית השנייה השלימו מהפך.
ויאריאל הגיבה עם מהפך משלה משערים של ז'ואן קפדבילה ושל ג'וזפה רוסי בפנדל, אך לא הצליחה להפוך את ניצחונה של פורטו במשחק הראשון, והודחה לאחר 7-4 בסיכום.
פורטו המשיכה בפעם השנייה בתולדותיה לשלב הגמר.
בראגה השלימה עונה היסטורית בליגה הפורטוגלית כשסיימה כסגנית האלופה לראשונה בתולדותיה.
הקבוצה הקטנה, שתוארה היחיד עד אז היה הגביע הפורטוגלי ב-1966, הגיעה כמדורגת למסלול הקבוצות שאינן אלופות בסיבוב המוקדמות השלישי של ליגת האלופות, אך עדיין זכתה להגרלה קשה בדמותה של סלטיק הסקוטית.
במשחק הראשון בבית הדהימה בראגה את סלטיק עם ניצחון 3-0 מרשים.
אלאן כבש בפנדל במחצית הראשונה, אלדרסון ומתאוס הוסיפו ברבע השעה האחרונה.
בגומלין בסלטיק פארק שוב עלתה בראגה ליתרון ראשון, כאשר פאולו סזאר כבש בדקה העשרים.
סלטיק השלימה מהפך במחצית השנייה משערים של גארי הופר ואפריין חוארז, אך לא הצליחה לכבוש שוב, ובראגה המשיכה לפלייאוף עם 4-2 בסיכום.
בשלב הפלייאוף של המוקדמות לא הייתה בראגה מדורגת, והוגרלה למפגש קשה מול סביליה.
במשחק הראשון בבית רשמה בראגה הפתעה עם ניצחון 1-0, משער של מתאוס.
סביליה הגיעה לגומלין בידיעה כי עליה לנצח בפער שני שערים כדי להעפיל לשלב הבתים.
מתאוס העניק לבראגה שער חוץ יקר לאחר כחצי שעה, ולימה הכפיל בדקה ה-58. לואיס פביאנו החזיר את סביליה למשחק לאחר שתי דקות וחסוס נבאס איזן בדקה ה-84, אך לימה עם שני שערים מהירים קבע 4-2 לבראגה והשלים שלושער.
פרדי קאנוטה עוד צימק בתוך תוספת הזמן, אך בסיום 4-3 לבראגה, שמשלימה הפתעה גדולה עם ניצחון כפול של 5-3 בדרך לשלב הבתים.
בראגה הוגרלה מקבוצת הדירוג השלישית מול ארסנל, שחטאר דונצק ופרטיזן בלגרד.
במשחק הראשון הובכה בראגה עם תבוסה קשה, 6-0 לארסנל בחוץ.
צמדים של ססק פברגאס ושל קרלוס ולה ושערים של אנדריי ארשאבין ושל מרואן שמאח' קבעו את תוצאת המשחק.
במשחק השני, בבית מול שחטאר, שמרה בראגה על רשת נקייה לאורך כל המחצית הראשונה, אך במחצית השנייה נכנעה לשערים של לואיס אדריאנו (צמד) ושל דוגלאס קוסטה, 3-0 לשחטאר בסיום.
בראגה התאוששה מההפסדים הקשים עם צמד ניצחונות רצופים על פרטיזן, 2-0 בבית משערים של לימה ומתאוס, וניצחון 1-0 בבית משער של מויסס.
במשחק הבית מול ארסנל, צמד מאוחר של מתאוס החזיר מעט את כבודה של בראגה לאחר התבוסה במשחק הראשון, והעניק לה ניצחון 2-0 מפתיע בסיום.
במשחק הנעילה של הבית רשמה בראגה הפסד שלישי, 2-0 לשחטאר משערים של רזבן ראץ ולואיס אדריאנו.
בראגה סיימה את שלב הבתים עם תשע נקודות, שהספיקו לה למקום השלישי בלבד, ואת העונה האירופית המשיכה בשלבי הנוקאאוט של הליגה האירופית.
בסיבוב הנוקאאוט הראשון פגשה בראגה את לך פוזנן הפולנית.
במשחק הראשון בחוץ הכריע ארטיומס רודנייבס את ההתמודדות בדקה ה-72, וקבע 1-0 לפוזנן.
בגומלין הגיבה בראגה היטב, עלתה ליתרון ראשון משער של אלאן כבר בדקה השמינית, והכריעה את ההתמודדות בדקה ה-36 עם שער של לימה.
2-0 ביתי לבראגה, שמחקה את הפסד החוץ והעפילה עם 2-1 בסיכום.
בשמינית הגמר המתינה ליברפול לבראגה המפתיעה.
במשחק הראשון בבית כבש אלאן בפנדל כבר בדקה ה-18, וקבע את תוצאת המשחק, 1-0 לבראגה.
גומלין ללא שערים באצטדיון אנפילד הספיק לבראגה כדי להדהים גם את ליברפול ולהעפיל לרבע הגמר.
בשלב רבע הגמר פגשה בראגה את דינמו קייב.
במשחק הראשון בקייב העלה אנדריי ירמולנקו את המארחת ליתרון מהיר, כבר לאחר שש דקות, אך שבע דקות לאחר מכן כבש אולג גוסב שער עצמי שקבע את תוצאת המשחק, 1-1 בסיום.
במשחק הגומלין הביתי שמרה בראגה על רשת נקייה, והעפילה לחצי הגמר לאחר שוויון 1-1 בסיכום ובזכות חוק שערי החוץ.
בראגה העפילה לחצי הגמר, שם שלוש מתוך ארבע הנותרות במפעל היו נציגות פורטוגל.
בראגה הוגרלה לשחק מול בנפיקה ליסבון, במה שהיה למפגש הכל-פורטוגלי הראשון בתולדות המפעל.
במשחק הראשון בחוץ, לאחר מחצית ראשונה מאופסת, נכבשו שלושה שערים תוך תשע דקות בלבד במחצית השנייה.
בדקה החמישים העלה ז'ארדל את בנפיקה ליתרון.
ואנדיניו איזן כעבור שלוש דקות, אך שש דקות לאחר מכן קבע אוסקר קרדוסו את תוצאת המשחק, 2-1 לבנפיקה.
בגומלין הביתי, שער בודד של קוסטודיו קסטרו בדקה ה-19, הראשון שלו בטורניר, הספיק לבראגה כדי להעפיל עם 2-2 בסיכום, ובזכות חוק שערי החוץ.
הכישלון בעונה החולפת הביא להחתמתו של המאמן אנדרה וילאש בואש בקבוצה בפתיחת העונה.
המאמן הצעיר החזיר לפורטו את תואר האליפות לעונת , בעונה ללא הפסדי ליגה לראשונה בתולדות המועדון.
פורטו רשמה עונה מוצלחת גם במסגרת האירופית, והגיעה לגמר כפייבוריטית ברורה.
ז'ואאו מאוטיניו, שהיה בספק למשחק, התאושש בזמן מפציעה ופתח בהרכב של פורטו.
לעומתו, כריסטיאן רודריגס וחורחה פוסילה החמיצו את הגמר עקב פציעות.
בחוד ההתקפה פתח רדאמל פלקאו, שהוביל בבטחה את טבלת מלך השערים של המפעל עם 16 כיבושים, ולצידיו בהתקפה פתחו האלק וסילבסטרה וארלה.
מן העבר השני, דומינגוס פסיינסיה מאמן בראגה הוביל את קבוצתו למקום הרביעי בליגה באותה העונה, מה שהבטיח לקבוצתו עונה נוספת באירופה.
פסיינסיה נהנה מסגל מלא, כאשר שישה משחקני ההרכב שלו היו ברזילאים, כולל כל שלישיית ההתקפה - אלאן, פאולו סזאר ולימה.
כבר בדקה הרביעית הגיעה בראגה למצב כיבוש ויכולה הייתה להפתיע את פורטו.
נגיחת עומק של סילביו עברה את כל ההגנה והגיעה לקוסטודיו קסטרו, שבעט מהאוויר מכ-16 מטרים לפינה הקרובה.
הכדור הקופץ הכניע את הלטון אך חמק החוצה.
שלוש דקות לאחר מכן קיבל האלק כדור באגף ימין, חדר לרחבה תוך שהוא עובר שני שחקני הגנה, ובעט לפינה הרחוקה, אך הכדור חמק מחוץ למסגרת.
בדקה ה-44 נפל השער היחיד במשחק.
פרדי גוארין פרץ באגף ימין, והגיע עד לכשלושים מטרים מהשער.
משם, הקשית היטב לרחבה ומצא את ראשו של בן-ארצו, פלקאו, שנותר לבד ומ-11 מטרים נגח לפינה השמאלית הגבוהה של ארתור מוראס כדי לקבוע 1-0 לפורטו על סף סיום המחצית הראשונה.
לקראת המחצית השנייה ביצע פסיינסיה חילוף כפול, כאשר קאקה ומוסורו החליפו את אלברטו רודריגס ואת הוגו ויאנה.
כבר בדקה הראשונה של המחצית, הגיע מוסורו למצב מצוין לכיבוש, לאחר שחטף כדור לפרננדו בחלק המגרש של פורטו, ופרץ לבדו מול הלטון.
מוסורו חדר לרחבה ובעט שטוח, אך הלטון הצליח להדוף עם הרגל.
הזדמנות מעולה לבראגה לחזור למשחק.
בהמשך, בראגה חיפשה את השוויון, אך דווקא פורטו הייתה קרובה להכפיל את התוצאה עם בעיטה של פרננדו בלוצ'י מחוץ לרחבה, שהחמיצה מעט את המסגרת.
עד לסיום הצליחה פורטו לשמור על התוצאה, ניצחה 1-0 וזכתה בליגה האירופית.
פלקאו, כובש השער והמצטיין במשחק, שיפר את שיא השערים לשחקן בעונה אחת במפעל, וקבע אותו על 17 שערים.
מאמנו וילאש בואש הפך בעקבות הזכייה למאמן הצעיר ביותר הזוכה במפעל אירופי, בגיל 33 ו-231 ימים.
קרלוס קלוס גומס (שופט רחבה)
אנטוניו רובינוס פרס (שופט רחבה)
פורטו בראגהשערים 1 0בעיטות לשער 8 9בעיטות למסגרת 1 3החזקה בכדור55%45%קרנות 7 3עבירות 23 19נבדלים 4 6כרטיסים צהובים 3 5כרטיסים אדומים 0 0
גמר הליגה האירופית 2012 התקיים בארנה נציונאלה בבוקרשט, רומניה ב-9 במאי 2012, ובו נקבע כי הזוכה בטורניר הליגה האירופית לעונת 2011/2012 היא אתלטיקו מדריד הספרדית, שניצחה במשחק את בת ארצה אתלטיק בילבאו בתוצאה 3-0. הייתה זו המהדורה ה-41 של המפעל, והשלישית מאז המעבר מגביע אופ"א לליגה האירופית.
בפעם השנייה ברציפות, והתשיעית בסך הכול בתולדות משחקי גמר המפעל, נפגשו שתי קבוצות מאותה המדינה בשלב הגמר.
היה זה גמר כל-ספרדי שני בתולדות המפעל, והראשון מאז גמר גביע אופ"א 2007 בין סביליה לאספניול.
ספרד היא אחת מתוך חמש מדינות ששלחו שתי נציגות לגמר המפעל, יחד עם איטליה (ארבע פעמים), אנגליה, גרמניה המערבית ופורטוגל (פעם אחת כל אחת).
שתי הקבוצות הופיעו בגמר השני בתולדותיהן, כאשר אתלטיקו מדריד שבה לגמר שנתיים לאחר שניצחה בגמר הליגה האירופית 2010, בעוד בילבאו הופיעה בגמר לראשונה מאז גמר גביע אופ"א 1977, ששוחק בשיטת-בית חוץ, ובו הפסידה ליובנטוס לאחר שוויון 2-2 ובעקבות חוק שערי חוץ.
שתי הקבוצות התחילו את דרכן האירופית באותה העונה בליגה האירופית, בעקבות מיקומן בעונת 2010/2011 בליגה הספרדית.
בילבאו ואתלטיקו, בצוותא עם סביליה, סיימו עם אותו מספר נקודות (58), אך המאזן הפנימי בין שלוש הקבוצות קבע כי בילבאו, בעלת המאזן השני בטיבו, תסיים את העונה במקום השישי המוביל לשלב הפלייאוף במוקדמות, בעוד אתלטיקו תסיים במקום השביעי המוביל לסיבוב המוקדמות השלישי.
במשחק עצמו כבש רדאמל פלקאו צמד שערים במחצית הראשונה, הראשון כבר לאחר שבע דקות והשני בדקה ה-34. דייגו הוסיף שער שלישי בדקה ה-85, וקבע את תוצאת המשחק, 3-0 לאתלטיקו מדריד.
פלקאו היה לכדורגלן הראשון שזוכה בליגה האירופית שתי עונות ברציפות עם שני מועדונים שונים, לאחר הזכייה עם פורטו עונה קודם לכן.
כמו כן, הוא היה למלך שערי המפעל עונה שנייה ברציפות, עם 12 כיבושים, ולשחקן המצטיין בגמר השני ברציפות.
אתלטיקו מדריד החלה את דרכה בסיבוב המוקדמות השלישי של המפעל, שם הוגרלה כמדורגת מול סטרומסגודסט הנורווגית.
במשחק הראשון בבית נהנתה אתלטיקו מצמד של חוסה אנטוניו רייס במחצית השנייה, אך שער מצמק של הנורווגים קבע 2-1 בסיום.
במשחק החוץ השלימה אתלטיקו את המשימה, כאשר אדריאן לופס כבש כבר בדקה ה-13, ורייס קבע 2-0 בתוך תוספת הזמן.
אתלטיקו נותרה מדורגת גם בסיבוב הפלייאוף של המוקדמות, בו הוגרלה מול ויטוריה דה גימארייש הפורטוגלית.
במשחק הראשון בבית הובקע השער הראשון רק בדקה ה-68, כשאליאס מנדס קבע 1-0. חמש דקות בלבד לאחר מכן השלים אליאס צמד שערים, וקבע את תוצאת הסיום, 2-0. את משחק הגומלין בחוץ הכריעה אתלטיקו במהרה.
גבי כבש בפנדל כבר לאחר שתי דקות, אדריאן הכפיל כעבור רבע שעה והשלים צמד בדקה השישים, ועשר דקות לסיום קבע אדוארדו סאלביו את תוצאת הסיום, 4-0 לאתלטיקו, שהמשיכה לשלב הבתים עם 6-0 בסיכום המפגשים.
בשלב הבתים הוגרלה אתלטיקו מדריר מקבוצת הדירוג הראשונה, כקבוצה בעלת הניקוד השלישי בטיבו במפעל, מול אודינזה, סלטיק וסטאד רן.
אתלטיקו פתחה את משחקיה מול סלטיק בבית, וגברה עליה 2-0 משערים של רדאמל פלקאו כבר בדקה השלישית, ושל דייגו במחצית השנייה.
במשחק החוץ מול רן נקלעה אתלטיקו לפיגור, אך חואנפראן כבש ארבע דקות לסיום ומנע הפסד, 1-1 בסיום.
את הפסדה הראשון והיחיד במפעל באותה העונה ספגה אתלטיקו במגרשה של אודינזה.
אל-מהדי בן עטיה העלה את המארחת ליתרון דרמטי שתי דקות בלבד לתום המשחק, ובתוך תוספת הזמן הכפיל אנטוניו פלורו פלורס את התוצאה וקבע 2-0 לאודינזה.
החל מאותו המשחק ועד לתום הטורניר, השיגה אתלטיקו 11 ניצחונות רצופים, שיא כל הזמנים במפעל.
אתלטיקו החלה את הרצף בבית מול אותה אודינזה, כאשר אדריאן כובש צמד שערים עד לדקה ה-12. דייגו הוסיף את השלישי עוד בתוך המחצית הראשונה, ופלקאו קבע 4-0 לאתלטיקו בדקה ה-67. ארדה טוראן הצטרף לרשימת הכובשים של אתלטיקו במפעל במשחק החוץ מול סלטיק, בו קבע את התוצאה בדקה השלושים, 1-0 בסיום.
את שלב הבתים סיימה אתלטיקו בניצחון 3-1 על רן, משערים של פלקאו (בפנדל), אלבארו דומינגס וטוראן.
ז'ורז' מנדז'ק רק צימק עבור הצרפתים.
אתלטיקו סיימה בראש הבית, והמשיכה לסיבובי הנוקאאוט.
בסיבוב הנוקאאוט הראשון פגשה אתלטיקו את לאציו האיטלקית.
במשחק הראשון בחוץ העלה מירוסלב קלוזה את לאציו ליתרון לאחר 19 דקות, אך אדריאן כבש את השוויון ופלקאו השלים מהפך בתוך 18 דקות מאותו השער.
פלקאו השלים צמד במחצית השנייה כדי לקבוע 3-1 בסיום.
במשחק הגומלין העניק דייגו גודין ניצחון לקבוצתו עם שער בדקה ה-48 שקבע 1-0 בסיום, וניצחון 4-1 בסיכום שני המשחקים לאתלטיקו.
בשמינית הגמר פגשה אתלטיקו את בשיקטש הטורקית.